**Позив за научни скуп**

**МЛАДИ НА СЕЛУ: ДЕМОГРАФСКА, ДРУШТВЕНО-ЕКОНОМСКА,**

**ПОЛИТИЧКА И КУЛТУРНА ПЕРСПЕКТИВА**

(21. јун 2024, Филозофски факултет у Нишу)

Поштоване колегинице и колеге,

Департман за социологију и Центар за социолошка истраживања Филозофског факултета у Нишу организују научни скуп *Млади на селу: демографска, друштвео–економска, политичка и културна перспектива.* Скуп је посвећен сећању на др Сузану Марковић Крстић, редовну професорку Филозофског факултета у Нишу чији је научно–истраживачки рад био усмерен на проблеме села, младих и образовања. Оквирне теме скупа су:

* Промене у демографској и социоекономској структури села;
* Проблеми савременог села и сељаштва;
* Социолошка традиција истраживања омладине;
* Савремени концепти и теоријско-методолошки приступи у проучавању младих;
* Концептуалне недоумице – сеоска омладина, млади на селу, сеоски млади, млади сељаци;
* Млади на селу и млади у граду у условима друштвене трансформације;
* Друштвено-економски положај и услови живота младих на селу;
* Положај младих у породици и сеоској заједници, девојке и младе жене на селу;
* Породичнa транзиција младих; проблем старијих неожењених сеоских момака;
* Млади и међугенерацијска солидарност на селу;
* Образовање, професионалне оријентације и радне стратегије младих у руралним подручјима;
* Културна понуда, потребе и културне праксе младих у руралним подручјима;
* Друштвена и културна функција установа у селу: школа, црква, дом културе, клубови и удружења, фолклорно друштво, кафана, кафић;
* Учешће младих у привредним, културним и спортским манифестацијама;
* Вредносне оријентације младих на селу;
* Верски живот сеоске омладине;
* Политичка партиципација и грађански активизам младих у руралним подручјима;
* Свакодневни живот, слободно време и животни стилови младих на селу;
* Ризично и девијантно понашање омладине и реакција друштва;
* Ставови младих о животу и раду на селу и перцепција будућности;
* Миграција сеоске омладине (миграциони потенцијал, циркуларне миграције, млади у дијаспори, повратак на село и досељавање у село);
* Живот и потребе младих са села у медијима, масовној култури и уметности ;
* Сеоска омладина у програмима политичких странака и активностима цивилног сектора;
* Друштвена искљученост младих на селу;
* Јавне политике усмерене на развој села и побољшање услова живота и рада младих у руралним подручјима (финансирање куповине сеоских кућа, изградња инфраструктуре...)
* Предузетништво и пољопривреда као шанса за младе у руралним подручјима (етно туризам, стари занати, здрава храна...).

**Важни датуми:**

Рок за пријаву теме и апстракта: 15. мај 2024.

Обавештење о прихватању пријаве: до 1. јуна 2024.

Датум и место одржавања скупа: 21. јун 2024. године, Филозофски факултет у Нишу

Рок за достављање радова: 1. октобар 2024.

**Пријава:**

Пријава за скуп (на српском и енглеском језику) треба да садржи:

* име, средње слово и презиме аутора
* афилијацију (универзитет, факултет, град, електронска адреса првог аутора)
* наслов рада
* резиме – до 250 речи
* кључне речи – до шест речи

Пријаве за научни скуп слати на мејл: isi@filfak.ni.ac.rs.

Особа за контакт: Гордана Стојић.

**Котизација**

Износ котизације: 3 000,00 РСД

Котизацију уплатити на жиро рачун Филозофског факултета у Нишу: 840–1818666–89, позив на број 74212125, са назнаком „Котизација за скуп“ до 15. јуна 2024. године.

Студенти докторских студија не плаћају котизацију.

Учесници из иностранства плаћају котизацију на дан конференције на лицу места.

Котизација укључује конференцијски материјал, сертификат о учешћу, зборник радова, освежење и кетеринг током одржавања конференције.